અહેમદનગરની એગ્રિકલ્ચર કોલેજના સ્ટુડન્ટ ચૈતન્યએ તેની કોલેજના કેટલાક સ્ટુડન્ટ્સનું એક વૉટ્સઍપ ગ્રૂપ બનાવ્યું હતું. સચિન ગડખ નામનો આ ગ્રૂપનો એક મેમ્બર કોલેજ છોડી ચૂક્યો હોવાથી ચૈતન્યએ તાજેતરમાં તેને ગ્રૂપમાંથી રિમૂવ કર્યો હતો. સચિનને આ પોતાનું અપમાન લાગ્યું અને તેણે આ અપમાનનો બદલો લેવાનું નક્કી કર્યું. ગત 17 તારીખે ચૈતન્ય જ્યાં જમવા બેઠો હતો તે મેસમાં સચિનનો મિત્ર અમોલ અન્ય બે શખ્સો સાથે ગયો અને તેણે ચૈતન્યના પેટ, મોં અને પીઠ પર તીક્ષ્ણ હથિયારના ઘા માર્યા હતા.